Virallinen lehti nro C 325 , 27/10/1997 s. 0038



A4-0266/97 Päätöslauselma hevosten ja muiden elävien eläinten kuljetuksesta Euroopan parlamentti, joka - ottaa huomioon Provanin ja muiden päätöslauselmaesityksen hevosten kuljetuksesta (B4-0183/94), - ottaa huomioon 10. kesäkuuta 1983 antamansa päätöslauselman hevosten teuraskuljetuksista ((EYVL C 184, 11.7.1983, s. 133)), - ottaa huomioon 20. helmikuuta 1987 antamansa päätöslauselman koti- ja tarhaeläinten hyvinvoinnista ((EYVL C 76, 23.3.1987, s. 185)), - ottaa huomioon 6. huhtikuuta 1990 antamansa päätöslauselman komission ehdotuksesta neuvoston asetukseksi eläinten suojelusta kuljetusten aikana ((EYVL C 113, 7.5.1990, s. 206)), - ottaa huomioon 15. joulukuuta 1993 antamansa päätöslauselman komission ehdotuksesta neuvoston direktiiviksi, jolla muutetaan direktiiviä 91/628/ETY eläinten suojelusta kuljetusten aikana ((EYVL C 20, 24.1.1994, s. 63)), - ottaa huomioon 15. joulukuuta 1993 antamansa päätöslauselman eläinten suojelusta ((EYVL C 20, 24.1.1994, s. 68)), - ottaa huomioon 26. toukokuuta 1993 antamansa päätöslauselman eläinten suojelua koskevan yhteisön lainsäädännön puutteellisesta soveltamisesta ((EYVL C 176, 28.6.1993, s. 62)), - ottaa huomioon 21. tammikuuta 1994 antamansa päätöslauselman yhteisön eläinten hyvinvoinnista ja asemasta yhteisössä ((EYVL C 44, 14.2.1994, s. 206)), - ottaa huomioon 30. syyskuuta 1994 antamansa päätöslauselman eläinten suojelusta kuljetusten aikana ((EYVL C 305, 31.1.1994, s. 148)), - ottaa huomioon 15. helmikuuta 1995 antamansa päätöslauselman karjan suojelusta ((EYVL C 56, 6.3.1995, s. 53)), - ottaa huomioon 15. marraskuuta 1996 antamansa päätöslauselman eläinten suojelua kuljetusten aikana koskevan direktiivin 91/628/ETY muuttamiseksi 29 päivänä kesäkuuta 1995 annetun direktiivin 95/29/EY täytäntöönpanosta ((EYVL C 362, 2.12.1996, s. 331)), - ottaa huomioon liikenne- ja matkailuvaliokunnan mietinnön sekä maataloutta ja maaseudun kehittämistä käsittelevän valiokunnan ja ympäristö-, terveys- ja kuluttajansuojavaliokunnan lausunnot (A4-0266/97), A. ottaa huomioon, että lokakuussa 1994 kansainvälinen hevostensuojelujärjestö esitti Euroopan parlamentin puhemiehelle teurastettavia hevosia koskevan vetoomuksen ja että tämän vetoomuksen oli allekirjoittanut 3 250 000 ihmistä, mikä osoittaa, että yhteiskunnassa tunnetaan huomattavaa huolta eläinten hyvinvoinnin takaamisesta, B. katsoo, että tarvitaan hevosten kuljetusten koskevia täydentäviä määräyksiä, C. katsoo, että monet Itä-Euroopasta tuodut hevoset ja muut eläimet ovat uupuneita, loukkaantuneita tai kuolemaisillaan saapuessaan Euroopan unionin alueelle ja että niitä kohdellaan julmasti kuljetusta purettaessa sen saavuttua Euroopan unionin alueelle, D. katsoo, että kolmansiin maihin elävänä kuljetettavat eläimet joutuvat kärsimään pahasti pitkien matkojen aikana ja että eläimiä kohdellaan julmasti kuljetusta purettaessa sen saavuttua määränpäähänsä kolmansissa maissa, E. katsoo, että direktiivin 95/29/EY 2 artiklassa säädetään selkeästä takarajasta direktiivin saattamiselle osaksi jäsenvaltioiden kansallista lainsäädäntöä, F. katsoo, että direktiiviä 95/29/EY on heikentänyt huomattavasti se, ettei ole olemassa täydentävää lainsäädäntöä, jolla vahvistetaan kriteerit pysähdyspaikoille ja kuljetustavoille direktiivin 1 artiklan 9 kohdan mukaisesti, G. katsoo, että direktiivin 95/29/EY 1 artiklan 9 kohdan mukaisesti komission olisi pitänyt toimittaa jo ennen 31. joulukuuta 1995 neuvostolle ehdotuksia kuljetustapoja koskevien kriteerien vahvistamiseksi, H. katsoo, että direktiivin 95/29/EY 1 artiklan 9 kohdan mukaisesti neuvoston olisi pitänyt komission ehdotuksesta määrittää yhteisön kriteerit pysähdyspaikoille ennen 30. kesäkuuta 1996, I. katsoo, että eläintensuojelujärjestöjen tekemät säännölliset tarkastukset ovat tuoneet esiin vakavia väärinkäytöksiä sekä ulkorajoilla että Euroopan unionin alueella, J. katsoo, että direktiivi 95/29/EY ei ole toistaiseksi johtanut selkeisiin parannuksiin pitkiä matkoja kuljetettavien eläinten hyvinvoinnin osalta, K. katsoo, että komission ja jäsenvaltioiden suorittama kuljetusten valvonta ei ole riittävää eläinten hyvinvoinnin varmistamiseksi, L. katsoo, että vuoden 1997 talousarvion kohta B2-511 sisältää 2 500 000 ecun suuruisen summan, joka on tarkoitettu käytettäväksi teuraseläinten kuljetuksia koskevien määräysten noudattamisen seurantaan Euroopan unionin alueella ja sen ulkopuolella, M. katsoo, että eläinten kuljettaminen lisää huomattavasti tarttuvien tautien leviämisvaaraa, N. katsoo, että eläinten epäasianmukainen kuljetus aiheuttaa tarpeetonta kärsimystä eläimille ja vaikuttaa myös lihan laatuun; Yleistä 1. Katsoo, että kulutukseen tarkoitetut eläimet pitäisi periaatteessa teurastaa mahdollisimman lähellä niiden alkuperäpaikkaa ja että kaikkien käytettävien kuljetusmuotojen on täytettävä tietyt vähimmäisvaatimukset eläinten hyvinvoinnin takaamiseksi; 2. Katsoo, että kulutukseen tarkoitettujen eläinten pitkän matkan kuljetukset ovat paitsi ei-toivottuja myös tarpeettomia, sillä nykyaikaisen jäähdytystekniikan ansiosta lihaa voidaan kuljettaa pitkiä matkoja joko jäähdytettynä tai pakastettuna; 3. Kehottaa komissiota kehittämään eläinten hyvinvoinnin huomioon ottaen politiikan sen takaamiseksi, että pitkän matkan kuljetukset suoritetaan mahdollisimman suurelta osin rautateitse tai vesitse, jos tämän ansiosta tarvitaan vähemmän pysähdyksiä ja jos kuljetettavilla eläimillä on enemmän tilaa; 4. Kehottaa komissiota tekemään ehdotuksen riittävän teurastuskapasiteetin luomiseksi alueille sekä harkitsemaan liikkuvien teurastamojen edistämistä siellä, missä siihen on erityistä tarvetta, jolloin näiden laitteiden hygieenisyyttä koskevien määräysten on oltava hyvin tiukat, mikä pienentää vaaraa, että kyseinen henkilökunta levittäisi tarttuvia tauteja; 5. Katsoo, että karjan kasvattamisen ja lihottamisen on tapahduttava yhdellä ainoalla maatilalla edellyttäen, ettei tämä johda maatilan koon kasvamiseen; 6. Kehottaa komissiota tutkimaan, missä määrin paikallisten, alueellisten tai kansallisten viranomaisten toimenpiteet suosivat tahattomasti kulutukseen tarkoitettujen eläinten kuljetuksia; 7. Katsoo, että tulevien jäsenvaltioiden on yhtenä ehtona EU:n jäsenvaltioksi pääsemiselle sitouduttava soveltamaan vallitsevaa eläinlääketiedettä koskevaa yhteisön lainsäädäntöä; 8. Kehottaa komissiota suuntaamaan enemmän voimavaroja luonnonmukaisen karjankasvattamisen edistämiseen; 9. Kehottaa komissiota sisällyttämään luonnonmukaista karjankasvattamista koskeviin määräyksiin eläinten hyvinvointia yleensä ja erityisesti kuljetusten aikana koskevia määräyksiä; 10. Pyytää komissiota kehittämään maataloustuotteita koskevan eurooppalaisen laatumerkinnän, johon sisältyy myös eläinten hyvinvointi; 11. Katsoo, että ulkoisten kuljetuskustannusten sisällyttämisen hintoihin on oltava lähtökohtana; on yritettävä rajoittaa pitkän matkan maantiekuljetuksia ja edistettävä rautatiekuljetuksia; 12. Kehottaa komissiota rajoittamaan pitkien matkojen maantiekuljetuksia asettamalla tiukat minimivaatimukset eläinten hyvinvoinnin varmistamiseksi; Kuljetustavat 13. Kehottaa komissiota direktiivin 95/29/EY 1 artiklan 9 kohdan mukaisesti toimittamaan neuvostolle viipymättä ehdotuksen direktiiviksi, jossa määriteltyjä vaatimuksia on noudatettava eläinkuljetuksissa; 14. Katsoo, että a) vakiokuljetuksen on täytettävä seuraavat ehdot: - lastaussillan kallistuma saa olla enintään 20 astetta - sikojen ja vasikoiden lastauksessa ja purkamisessa on käytettävä hydraulista nostolaitetta - lastaussillassa on oltava poikkipienoja 12 senttimetrin välein - hevosten lastaamisessa lastaussillalla voidaan poikkipienojen sijasta käyttää kookosmattoa, kumimattoa tai osittain kumista mattoa - ajoneuvon sisäpuolen on oltava valaistu lastauksen aikana - ajoneuvon lattialla on käytettävä liukastumisen estävää materiaalia - hevosten ja karjan kuljetuksissa lattialla on oltava pahnat b) kuljetusmuodoissa, joita eläinkuljetuksissa tavallisesti sovellettava matkan enimmäiskesto ei koske, kuljetusvälineissä on oltava myös - sisäänrakennetut ruokinta- ja juottolaitteet - välineet, joilla varmistetaan, että eläimet voivat käydä makuulle - väliseinät, jotka estävät eläimiä tallomasta toisiaan - ilmastointi tai koneellinen tuuletus c) kuljetusmuodoissa, joissa osa matkasta tehdään lautoilla, kuljetusvälineissä on oltava - ilmastointi tai koneellinen tuuletus - alustarakenne, jonka avulla ajoneuvo voidaan kiinnittää lujasti paikoilleen - asianmukaiset rehu- ja vesivarat, jos matkan kokonaiskesto ylittää kahdeksan tuntia ja kehottaa komissiota sisällyttämään nämä seikat ehdotukseensa; 15. Kehottaa neuvostoa edellä mainitun komission ehdotuksen julkaisemisen jälkeen sekä Euroopan parlamentin kuulemisen jälkeen tekemään tätä direktiiviä koskevan päätöksen mahdollisimman nopeasti; 16. Katsoo, että teuraaksi tarkoitettujen eläinten maantiekuljetukset eivät saa kestää kahdeksaa tuntia kauempaa; 17. Katsoo, että lihotettavaksi tarkoitettujen eläinten kuljetus ei saa kestää kahdeksaa tuntia kauempaa, jonka jälkeen on varmistettava 24 tunnin lepojakso eläinten ruokkimista ja juottamista varten, ennen kuin on otettu käyttöön kuljetustapoja koskevat erityisstandardit ja on perustettu hyväksyttyjä pysähdyspaikkoja komission ehdottamien perusteiden mukaisesti; 18. Katsoo, että lautalla olevassa ajoneuvossa kulunutta aikaa ei saa katsoa lepoajaksi vaan kuljetusajaksi; Eläinten pysähdyspaikat 19. Kehottaa komissiota antamaan neuvostolle direktiivin 95/29/EY 1 artiklan 9 kohdan mukaisesti viipymättä ehdotuksen direktiiviksi, jossa määritetään eläinten pysähdyspaikkoja koskevat kriteerit; 20. Kehottaa neuvostoa edellä mainitun komission ehdotuksen jälkeen ja Euroopan parlamentin kuulemisen jälkeen tekemään päätöksen mahdollisimman nopeasti; 21. Pitää tärkeänä, että direktiivi sisältäisi säännöksiä pysähdyspaikkojen varustamisesta niin, että eläimet, joiden terveydentilat poikkeavat toisistaan, eivät joudu kosketuksiin toistensa kanssa; 22. Katsoo, että ulkorajan ylittävät kuorma-autokuljetukset on sallittava vain sellaisten rajanylityspaikkojen kautta, joissa on käytettävissä pysähdyspaikkoja, ja että kuljettajia on velvoitettava ilmoittamaan, mille pysähdyspaikalle he suuntaavat; paikan päällä annettava leima todistaa kansallisille viranomaisille, että pysähdyspaikkaa on käytetty; Toteutus ja valvonta 23. Ei voi hyväksyä sitä, että osa jäsenvaltioista ei ole vielä saattanut direktiivejä 91/628/ETY ja 95/29/EY osaksi kansallista lainsäädäntöä tai on tehnyt sen vain osittain, ja kehottaa komissiota nostamaan jäsenyysvelvoitteiden noudattamisen laiminlyöntiä koskevan kanteen näitä jäsenvaltioita vastaan; 24. Tuomitsee jäsenvaltioiden leväperäisen asenteen, sillä jäsenvaltioiden suorittamassa nykyisten direktiivien valvonnassa ja toteutuksessa on vakavia puutteita; 25. Katsoo, että komissiolla ei ole riittäviä voimavaroja tämän puutteen tunnistamiseksi ja korjaamiseksi; 26. Kehottaa komissiota lisäämään sekä henkilökuntaa että rahaa kuljetusten, pysähdyspaikkojen ja teurastamojen valvontaan. Muutamia komission äskettäin rekrytoimasta sadasta eläinlääketieteen alan tarkastajasta olisi siirrettävä näihin tehtäviin. Olisi myös tarkoituksenmukaista siirtää osa valvontatehtävistä hyvin tunnetuille, eläinten hyvinvoinnin puolesta aktiivisesti toimiville kansalaisjärjestöille; 27. Katsoo, että kuljetuslupa on uusittava viiden vuoden välein ja että uusimisen edellytyksenä on asianmukaisten viranomaisten suorittama yrityksen toiminnan huolellinen arviointi; 28. Katsoo tehokkaan toteutuksen edellyttävän, että toistuvat rikkomukset johtavat siihen, että kyseinen kuljettaja menettää kuljetuslupansa; 29. Katsoo, että direktiivin 95/29/EY 1 artiklan 4 kohdassa olevien, kuljetushenkilökunnan koulutusta koskevien säännösten lisäksi on voitava myös varmistaa, että kuljettajat ovat perillä asiaa koskevista eurooppalaisista direktiiveistä; 30. Kehottaa komissiota toimittamaan viimeistään 31. joulukuuta 1997 mennessä väliaikakertomuksen, jossa kuvataan tehtyjä toimenpiteitä, arvioidaan direktiivien toteutusta jäsenvaltioissa ja selitetään talousarviossa tähän tarkoitukseen varattujen varojen käyttöä; 31. Kehottaa komissiota ilmoittamaan tarkastuksista, joita ovat tehneet jäsenvaltioissa näiden direktiivien toteutuksesta ja valvonnasta vastaavat elimet tai laitokset niin, että ilmoituksista ilmenee tehtyjen tarkastusten määrä, rikkomusten laatu sekä niitä seuranneet toimet; 32. Kehottaa komissiota ryhtymään toimenpiteisiin sen varmistamiseksi, että rajoilla työskentelevä henkilökunta tuntee nämä eurooppalaisten direktiivien säännökset, toteuttaa niitä sekä raportoi asianmukaiselle toimivaltaiselle viranomaiselle; 33. Tunnustaa, että lainsäädännön soveltamisen valvonnan ja kolmansista maista peräisin olevan tuonnin seurannan käytännön toimivuus edellyttää yhteistyötä kyseisten kolmansien maiden kansallisten viranomaisten kanssa sekä heidän tukeaan; pyytää tästä syystä komissiota käynnistämään neuvottelut kyseisten kolmansien maiden kanssa, jotta voidaan luoda molempien osapuolten hyväksyttävissä olevat säännöt ja menettelyt, joilla varmistetaan mahdollisimman parhaat standardit kuljetusten aikana; 34. Kehottaa komissiota luomaan yksittäisen atk-tiedoston, johon rekisteröidään kaikki luvan saaneet kuljettajat, yksityiskohtaiset tiedot heidän ajoneuvoistaan sekä kaikki tehdyt rikkomukset ja johon voidaan päästä suoraan sekä kaikilta Euroopan unionin ulkorajoilla olevilta tulliasemilta että kaikilta valvontapisteiltä unionin alueella; Vienti 35. Kehottaa komissiota lakkauttamaan vientituen myöntämisen kolmansiin maihin suuntautuvalle viennille, kun kyseessä ovat kulutukseen tarkoitetut elävät eläimet; 36. Kehottaa komissiota edistämään Euroopan laajuista järjestelmää, jossa vientilupien myöntämisen tai uudistamisen ehdoksi asetetaan se, että kuljettajat noudattavat koko matkan ajan tarkasti ja kaikilta osin vientiin tarkoitettujen elävien eläinten suojelua koskevia eurooppalaisia direktiivejä ja jossa lupa peruutetaan välittömästi, jollei näitä määräyksiä noudateta; 37. Kehottaa komissiota toimimaan tiiviissä yhteistyössä kolmansien maiden toimivaltaisten viranomaisten kanssa, jotta voidaan varmistaa, että kuljettajat pystyvät kuljettamaan teuraaksi tarkoitettuja eläimiä eurooppalaisten direktiivien mukaisesti; Tuonti 38. Kehottaa komissiota tekemään kaikkensa suostutellakseen kolmansien maiden toimivaltaiset viranomaiset kuljettamaan Euroopan unioniin pelkkää lihaa hevosten ja muiden elävien eläinten asemesta; 39. Kehottaa komissiota myöntämään tuontilupia vain kuljettajille, jotka voivat todistaa kuljettaneensa eläimet alkuperäpaikasta noudattaen kiistattomasti Euroopan unionissa sovellettavia standardeja; 40. Kehottaa komissiota varmistamaan, että kolmansista maista tulevien eläinten kuljetusoloja valvotaan tiukasti; 41. Kehottaa komissiota tekemään sopimuksen kolmansien maiden toimivaltaisten viranomaisten kanssa pysähdyspaikkojen luonteesta ja muista järjestelyistä niin, että kolmansien maiden kuljettajat pystyvät kuljettamaan eläimet eurooppalaisten direktiivien mukaisesti; 42. Kehottaa komissiota varmistamaan, että jos eläinten terveydentila niiden saapuessa Euroopan unionin ulkorajalle ei ole hyvä tai sitä voidaan perustellusti epäillä, eläimet voidaan joko toimittaa eläinlääkärin tarkastukseen, teurastaa välittömästi tai niille voidaan määrätä tavallista pidempi lepoaika eläinten kulloisenkin tilan mukaisesti, ja että kuljettaja vastaa kaikista edellä mainittujen toimien aiheuttamista kustannuksista; Valitusoikeus 43. Kehottaa komissiota tekemään ehdotuksia neuvostolle niin, että Euroopan kansalaisilla, säädösten täytäntöönpanon valvomisesta vastaavat eläintensuojelujärjestöt mukaan lukien, on oikeus nostaa kanne niitä henkilöitä tai yrityksiä vastaan, jotka aiheuttavat laittomasti kärsimystä eläimille; 44. Kehottaa puhemiestään välittämään tämän päätöslauselman komissiolle ja neuvostolle, jäsenvaltiolle, The International League for the Protection of Horses -liitolle sekä Eurogroup for Animal Welfare -järjestölle.